EkBass/fiwiki-20250220-pages-articles huggingface dataset:
Hiivaoireyhtymä

Hiivasyndrooma on nimi useiden oireiden kokonaisuudelle, jonka syyksi väitetään iholla ja suolistossa normaalisti elävän hiivan hillitsemätöntä lisääntymistä. Lääketieteen piirissä hiivasyndrooman olemassaolo laajalti kyseenalaistetaan. Hiivasyndrooman hoidoksi vaihtoehtolääketiede suosittelee pääasiassa tiukkaa, vähähiilihydraattista ruokavaliota, mutta tarkoitukseen käytetään myös luontaistuotteita ja ravintolisiä. Hoidoksi esitetty ruokavalio on terveydelle suotuinen myös riippumatta mahdollisista vaikutuksista hiivasyndroomaan. == Katso myös == *Hiivasienitulehdus == Lähteet == == Aiheesta muualla== *Julkunen R. Hiivasyndrooma - tarua vai totta?. Duodecim 2006;122:287–294. *Laaja vastine katsaukseen "Hiivasyndrooma - tarua vai totta?", sisältää pitkän lähdeluettelon *Kirjeitä ja mielipiteitä Edellisen johdosta, Risto Julkunen. * Hiivasyndrooma, Terveyskirjasto.fi * Hiivasyndrooma.com Luokka:Oireyhtymät
Mark Tewksbury

Mark Tewksbury (s. 7. helmikuuta 1968) on kanadalainen uimari. Hän voitti Barcelonan kesäolympialaisissa 1992 kultaa 100 metrin selkäuinnissa ja sai pronssia 4 × 100 metrin sekauintiviestissä. Neljä vuotta aiemmin Soulin olympialaisissa 1988 hän saavutti hopeaa sekauintiviestissä ja sijoittui viidenneksi 100 metrin selkäuinnissa. Tewksbury saavutti hopeaa 100 metrin selkäuinnissa Perthin MM-kilpailuissa 1991. Hän voitti Kansainyhteisön kisoissa kultaa 100 metrin selkäuinnissa ja 4 × 100 metrin sekauintiviestissä sekä Edinburghissa 1986 että Aucklandissa 1990. Tewksbury syntyi Calgaryssä, Albertassa, ja opiskeli Calgaryn yliopistossa. Hän on ollut vuodesta 1998 lähtien avoimesti homoseksuaali. Tewksbury oli vuonna 1992 uimarina Lou Marsh Trophyn saaja. == Lähteet == Luokka:Kanadalaiset uimarit Luokka:Kanadalaiset olympiavoittajat Luokka:Vuonna 1968 syntyneet Luokka:Elävät henkilöt
Robert Mulligan

Robert Mulligan (23. elokuuta 1925 - 20\. joulukuuta 2008) oli yhdysvaltalainen elokuvaohjaaja. Hän opiskeli Fordhamin yliopistossa ja palveli toisessa maailmansodassa. Mulligan voitti menestyksekkään uransa aikana Emmy-palkinnon (1960) ja oli lisäksi ehdolla kaksi kertaa Golden Globen ja kerran Oscar-palkinnon saajaksi. Mulliganin tunnetuimpia elokuvia ovat Kuin surmaisi satakielen (1962) ja Kesä ’42 (1971). Hän oli näyttelijä Richard Mulliganin veli. ==Aiheesta muualla== * Luokka:Yhdysvaltalaiset elokuvaohjaajat Luokka:Vuonna 1925 syntyneet Luokka:Vuonna 2008 kuolleet
Lois Capps

Lois Grimsrud Capps (s. 10. tammikuuta 1938) on yhdysvaltalainen demokraattisen puolueen poliitikko. Hän istui Yhdysvaltain edustajainhuoneen jäsenenä Kaliforniasta vuodesta 1998 vuoteen 2017 saakka. Cappsin vaalipiiri oli alun perin Kalifornian kahdeskymmenestoinen. Vuosina 2003–2013 se oli kahdeskymmeneskolmas ja vuodesta 2013 se on ollut kahdeskymmenesneljäs. Capps on syntynyt Wisconsinissa ja asunut vuodesta 1960 Santa Barbarassa. Capps on luterilainen. Hän on ennen kongressiuraansa työskennellyt muun muassa sairaanhoitajana. Hän oli naimisissa poliitikko Walter Cappsin kanssa ja sai miehensä kanssa kolme yhteistä lasta. Lois sai paikkansa edustajainhuoneessa alun alkaen juuri miehensä kuoltua 28. lokakuuta 1997. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Kalifornialaiset poliitikot Luokka:Vuonna 1938 syntyneet Luokka:Elävät henkilöt
William A. Wheeler

William Almon Wheeler (30. kesäkuuta 1819 Malone, Franklin County, New York – 4. kesäkuuta 1887 Malone) oli Yhdysvaltain varapresidentti vuosina 1877–1881.Henkilöartikkeli William Wheeleristä kongressin sivuilla. Viitattu 4.9.2014 Wheeler opiskeli oikeustiedettä Vermontin yliopistossa Burlingtonissa, mutta ei voinut suorittaa opintoja loppuun talousvaikeuksien takia. Wheeler istui New Yorkin osavaltion edustajainhuoneessa vuosina 1850–1851 ja senaatissa 1858–1860. Yhdysvaltain edustajainhuoneessa hän toimi 1861–1863 ja 1869–1877. Kun kongressi päätti vuonna 1873 korottaa omaa palkkaansa takautuvasti, Wheeler äänesti päätöstä vastaan ja jopa palautti päätöksen tuottamat palkankorotukset valtiolle. Wheeler valittiin vuonna 1876 republikaanien varapresidenttiehdokkaaksi. Vaalikampanja oli voittoisa, ja hän toimi Rutherford B. Hayesin varapresidenttinä kaudella 1877–1881. ==Lähteet== Luokka:Yhdysvaltain edustajainhuoneen jäsenet Luokka:Yhdysvaltain varapresidentit Luokka:Yhdysvaltalaiset republikaanipoliitikot Luokka:Vuonna 1819 syntyneet Luokka:Vuonna 1887 kuolleet
Spirit

Spirit, Spirits tai The Spirit voi tarkoittaa ainakin seuraavia: == Paikat == * Spirit, kaupunki Wisconsinissa, Yhdysvalloissa == Elokuva ja televisio == * The Spirit, Will Eisnerin sarjakuvaan perustuva elokuva vuodelta 2008 * Spirit, intialainen malajalaminkielinen elokuva vuodelta 2012 * Spirit – villi ja vapaa, animaatioelokuva vuodelta 2002 * Spirits, televisiosarja, jota esitettiin ABS-CBN:llä vuonna 2005 == Musiikki == * Spirit, 1960- ja 1970-lukujen rockyhtye * Spirit, Depeche Moden albumi vuodelta 2017 * Spirit, Earth, Wind, & Firen albumi vuodelta 1976 * Spirit, Eluveitien albumi vuodelta 2006 * Spirit, J-Rocksin albumi vuodelta 2007 * Spirit, Jewelin albumi vuodelta 1998 * Spirit, John Denverin albumi vuodelta 1976 * Spirit, Caroline Lavellen albumi vuodelta 1995 * Spirit, Leona Lewisin albumi vuodelta 2007 * Spirit, Preston Reedin albumi vuodelta 2007 * Spirit, Reckless Loven albumi vuodelta 2013 * Spirit, Spiritin albumi vuodelta 1968 * Spirit, This Conditionin albumi vuodelta 2010 * Spirit, Willie Nelsonin albumi vuodelta 1996 * The Spirit, Magnumin livealbumi vuodelta 1991 * ”Spirit”, Phuturen kappale vuodelta 1994 * ”Spirit”, kappale Bauhausin albumilta The Sky’s Gone Out (1982) * ”Spirit”, kappale Van Morrisonin albumilta Common One (1980) * ”Spirit”, kappale Warin albumilta The Black-Man’s Burdon (1971) * ”Spirit”, kappale Faith No Moren albumilta Introduce Yourself (1987) == Urheilu == * Spirit Racing, brittiläinen urheilutalli * Team Spirit, elektronisen urheilun seura == Muita merkityksiä == * Spirit FM, Suomessa toimiva englanninkielinen radiokanava * The Spirit, Will Eisnerin luoma sarjakuvahahmo * Spirit, Nasan Mars-luotain * B-2 Spirit, Yhdysvaltain ilmavoimien pommikone
Jäämerenseiti

Jäämerenseiti eli Vienan seiti eli saitaTietosanakirja (1909-1922), s. 2069 (Boreogadus saida) on arktisten merten ekosysteemissä tärkeä, pienikokoinen turskakala. ==Ulkonäkö== Jäämerenseiti on päältä ruskeansävyinen, kyljistä ja alta hopeanhohtoinen, muodoltaan solakka turskakala. Sillä on syvälovinen pyrstö, lähes hampaaton, esiin työntyvä suu ja hyvin pieni leukasäie. Se on yleensä 20–25 cm:n pituinen. ==Levinneisyys== Jäämerenseiti on arktinen merikala, joka elää Alaskan, Kanadan ja Grönlannin, Islannin, Pohjois-Norjan ja Venäjän rannikoilla; laji vaeltaa Barentsinmereltä Vienanmereen. Se viihtyy jään tuntumassa ja se mainitaan pohjoisimmaksi kaikista tunnetuista kaloista, levinneisyys ylittää 85. leveyspiiriin. ==Elintavat== Jäämerenseiti liikkuu sekä pinnan läheisyydessä että pohjan tuntumassa. Se viihtyy parhaiten 0–4 Celsiusasteen lämpötilassa, mutta tulee toimeen kylmemmässäkin verensä sisältämien jäätymisenestoproteiinien (AFGP) ansiosta. Jäämerenseiti esiintyy suurina parvina ja sitä tavataan usein jokisuissa ja muissa murtovesissä. Nuoret yksilöt elävät jään alla tai sen tuntumassa. Ne hakevat suojaa jään onkaloista ja syövät planktonia ja katkoja. Yli kaksivuotiaat hakeutuvat syvemmälle ja syövät krillejä ja muita äyriäisiä. Jäämerenseiti itse on sarvi- ja maitovalaiden, arktisten norppien ja vesilintujen keskeinen ravintoeläin. Jäämerenseiti tulee sukukypsäksi 3–4-vuotiaana, noin 20 senttimetrin mittaisena. Mäti on kelluvaa, pelagista. Kala elää 6–7-vuotiaaksi. ==Käyttö== Jäämerenseitiä on pyydetty kaupallisesti Venäjällä ja Pohjois-Norjassa. Siitä on tuotettu lähinnä kalajauhoa ja -öljyä. Saaliit ovat laskeneet 1970-luvun jälkeen ja heilahdelleet rajusti, mutta tämän ei katsota johtuvan liikakalastuksesta. ==Lähteet== * *FAO Species Fact Sheet: Boreogadus saida ===Viitteet=== ==Aiheesta muualla== *NOAA Photo Library (kuva) *Havforskningsinstituttet: Fish-view (valokuvia) Luokka:Turskakalat
Mariusz Lewandowski

Mariusz Lewandowski (s. 18. toukokuuta 1979 Legnica) on puolalainen jalkapalloilija, pelipaikaltaan puolustaja. Hän pelasi pitkään ukrainalaisseura FK Šah’tar Donetskissa. Hän kuului Puolan maajoukkueeseen vuoden 2006 maailmanmestaruuskilpailuissa ja pääsi vaihtopelaajana kentälle kahdessa ottelussa. Vuoden 2008 EM-kilpailuissa hän kuului avauskokoonpanoon Puolan kaikissa kolmessa ottelussa. Hän on pelannut kaikkiaan 66 maaottelua ja tehnyt niissä viisi maalia. == Lähteet == Luokka:Puolalaiset jalkapalloilijat Luokka:Vuonna 1979 syntyneet Luokka:Elävät henkilöt
Robert Enke

Robert Enke (24. elokuuta 1977 – 10. marraskuuta 2009) oli saksalainen jalkapallomaalivahti. Enke pelasi uransa aikana muun muassa Barcelonassa, Benficassa ja Fenerbahçessa. Valtaosan urastaan hän pelasi Hannover 96:ssa, jota hän edusti kuolemaansa asti. Enke kuului Saksan maajoukkueeseen ja oli mukana 2008 EM-kilpailuissa. Häntä pidettiin vahvana ehdokkaana Saksan ykkösmaalivahdiksi 2010 MM-kisoihin. Enke kuoli 32-vuotiaana jäätyään junan alle 10. marraskuuta 2009. Hänen neuvonantajansa vahvisti kyseessä olleen itsemurha. == Pelaajaura == Enke nousi kotikaupunkinsa FC Carl Zeiss Jenan juniorijoukkueista edustusjoukkueeseen, jossa hän debytoi 2. Bundesliigassa kaudella 1995–1996. Kauden päätteeksi Enke siirtyi Borussia Mönchengladbachiin. Mönchengladbachissa hän pelasi ensimmäisen Bundesliiga- ottelunsa elokuussa 1998. Vuonna 1999 Jupp Heynckes hankki Enken portugalilaiseen SL Benficaan ja nimesi hänet seuran kapteeniksi. Enke pelasi Benficassa kolme kautta, minkä jälkeen hän siirtyi Espanjan pääsarjaan FC Barcelonaan. Hänen peliaikansa jäi kuitenkin vähäiseksi, sillä hän pelasi kolmen kauden aikana ainoastaan yhdessä liigaottelussa. Barcelonan vuosina Enke kävi lainasopimuksella turkkilaisessa Fenerbahçessa ja Segunda Divisiónissa pelanneessa CD Tenerifessa. Enke palasi Bundesliigaan kesällä 2004, jolloin hän teki sopimuksen Hannover 96:n kanssa. Enke nousi Hannoverin kapteeniksi 2007 ja hänet valittiin Bundesliigan parhaaksi maalivahdiksi kaudella 2008–2009. Hän edusti seuraa kuolemaansa asti. Maajoukkueessa Enke pelasi ensimmäisen ottelunsa maaliskuussa 2007. Hän oli mukana Saksan hopeaa voittaneessa EM-kisajoukkueessa 2008, mutta ei pelannut turnauksessa yhtään ottelua. Enke ehti pelata yhteensä kahdeksan maaottelua Saksan paidassa. == Yksityiselämä == Enkellä oli puoliso Teresa. Heidän tyttärensä Lara syntyi 31. elokuuta 2004 ja menehtyi synnynnäiseen sydänvikaan 17. syyskuuta 2006. Enke oli tunnettu eläinten oikeuksien puolestapuhuja. Enke kärsi syksyllä 2009 mystisestä virusperäisestä sairaudesta. Enke itse menehtyi jäätyään junan alle 10. marraskuuta 2009. Myöhemmin kuolemansyyksi vahvistettiin itsemurha. Enke oli kärsinyt mielialaongelmista. == Lähteet == === Tilastot === * * === Viitteet === == Aiheesta muualla == *Robert Enke * Luokka:Saksalaiset jalkapallomaalivahdit Luokka:Itsemurhan tehneet Luokka:Vuonna 1977 syntyneet Luokka:Vuonna 2009 kuolleet
Keski-Suomen Liikenne

Keski-Suomen Liikenne Oy oli Keski-Suomen alueella toimiva linja- autoliikennöitsijä. Yrityksen kotipaikka oli Äänekoski, jossa sijaitsi yrityksen tallit ja konttori. Keski-Suomen Liikenne Oy ajoi pikavuoroja välillä Jyväskylä-Oulu sekä Helsinki-Oulu, jota ajettiin yhteistyössä SL- Autoyhtymän kanssa. Vakiovuorot suuntautuvat Jyväskylästä Pyhäsalmeen sekä Saarijärvelle. == Historia == Laukaasta kotoisin ollut Elias Hirvi oli ensimmäisten joukossa aloittamassa linjaliikennettä Keski-Suomessa. Vuonna 1927 hän avasi sekatavarakaupan Uuraisten Kangashäkin kylään. Vuonna 1928 hän aloitti hankkimallaan viiden hengen henkilöautolla ensimmäisen aikataulunmukaisen linjansa Kangashäkin kylästä Jyväskylään. 1930-luvun jälkipuoliskolla Hirven linjaliikenteen keskuspaikaksi tuli Äänekoski, ja hänen liikennekentäkseen muodostui Keski-Suomen maakunnan pohjoisosa. Vuonna 1939 Hirvi avasi ennakkoluulottomasti linjan Jyväskylän ja Oulun välille.Pekka Paloranta: Pieni, sopuisa ja tehokas Keski-Suomen Liikenne. Bussiammattilainen 6/1998, s. 32–35. Helsinki: Linja-autoliitto, 1998. 1930-luvun aikana Elias Hirvi suuntasi tarmonsa linjaliikenteen lisäksi muillekin aloille; tuolloin hän avasi Äänekoskella yhä toiminnassa olevan Hotelli Hirven. Tätä seurasivat Keski-Suomen turistikeskus Hirvaskankaalla, huoltoasema ja elokuvateatteri. Kaikkia näitä Elias Hirvi hoiti yhdessä vaimonsa Sylvi Hirven kanssa. Vuonna 1964 Hirvi muodosti liikenneyhtiönsä osakeyhtiöksi nimellä Keski-Suomen Liikenne Oy. Kannattavuuden heikennyttyä matkailukeskus, huoltoasema ja elokuvateatteri myytiin uusille omistajille ja keskityttiin linjaliikenteeseen. Elias Hirven kuoltua vuonna 1976 Keski-Suomen Liikenteen vetovastuu siirtyi hänen vävylleen Leo Mikkoselle. Keski-Suomen Liikenne liittyi ExpressBus-järjestelmään heti sen alussa vuonna 1991. Työntekijöitä Keski-Suomen Liikenne Oy:lla oli 25 ja autoja 13. Yrityksen toimitusjohtaja on vuodesta 1990 toiminut Elias Hirven tyttärenpoika Pekka Mikkonen. Vuonna 1998 yhtiön liikevaihto oli 7,4 miljoonaa markkaa ja ajosuorite 1,09 miljoonaa kilometriä, josta 80 prosenttia muodostui linjaliikenteestä ja loput tilausajoista. Vuoden 2014 syksyllä lahtelainen Koiviston Auto-yhtymä osti yhtiön koko osakekannan, ja yhtiö fuusioitui osaksi Jyväskylän Liikennettä. ==Lähteet== Luokka:Entiset suomalaiset linja-autoyhtiöt Luokka:Koiviston Auto
Russell Baker

Russell Wayne Baker (14. elokuuta 1925 – 21. tammikuuta 2019) oli yhdysvaltalainen kirjailija. Hän syntyi Virginiassa kivenhakkaaja Benjamin Bakerin ja kouluopettaja Lucy Elizabeth Bakerin perheeseen, muutti nuorena isänsä kuoleman jälkeen äitinsä kanssa Baltimoreen ja valmistui Johns Hopkinsin yliopistosta. Bakerille myönnettiin Pulitzer-palkinto kahdesti; ensin vuonna 1979 kolumnistaan Observer ja toinen vuonna 1983 omaelämäkerrastaan Growing Up. Baker juonsi Masterpiece Theatrea PBS:llä vuosina 1993–2004. Hän kuului Yhdysvaltain taiteiden ja kirjallisuuden akatemiaan vuodesta 1984 lähtien. ==Lähteet== Luokka:Yhdysvaltalaiset kirjailijat Luokka:Kirjallisuuden Pulitzer-palkinnon saaneet Luokka:Vuonna 1925 syntyneet Luokka:Vuonna 2019 kuolleet
Tony Benn

Anthony Neil Wedgwood ”Tony” Benn (3. huhtikuuta 1925 – 14. maaliskuuta 2014) oli brittiläinen poliitikko. Hän kuului Työväenpuolueeseen ja istui maansa parlamentissa vuosina 1950–1961, 1963–1983 ja 1984–2001. Benn palveli toisen maailmansodan aikana ilmavoimissa. Hänen serkkunsa oli edesmennyt näyttelijä Margaret Rutherford. Benn oli pääri, 2. Stansgaten varakreivi, vuodesta 1960 lakiuudistukseen vuonna 1963, jolloin aatelisarvosta luopuminen tuli mahdolliseksi. Tällöin työväenpuolueen vasemmistolaitaa edustanut Benn luopui tittelistään voidakseen jatkaa kansanedustajana. Hän oli Postmaster General (lähinnä vastaa viestintäministeriä) vuosina 1964–1966, teknologiaministeri vuosina 1966–1970, teollisuusministeri vuosina 1974–1975 ja energiaministeri vuosina 1975–1979. Tony Benniä haastatellaan Michael Mooren elokuvassa Sicko – aivan sairasta (2007). Vuonna 2010 Benn allekirjoitti 25 brittiparlamentaarikon joukossa The Independentissä julkaistun kirjeen, jossa osoitettiin tukea Venezuelan presidentti Hugo Chávezin ajamille sosiaalisille uudistuksille ja vastustettiin Yhdysvaltojen puuttumista Venezuelan sisäisiin asioihin.Venezuela Solidarity Campaign – Independent On Sunday Publishes Statement For Venezuelan Sovereignty (Arkistoitu versio) Viitattu 10.4.2010. Vuonna 2002 järjestetyssä 100 Greatest Britons -äänestyksessä Benn sijoittui 97. tilalle.Suuret suomalaiset, s. 260. Helsinki: Otava, 2004. ISBN 951-1-19538-7. == Lähteet == == Aiheesta muualla == Luokka:Yhdistyneen kuningaskunnan työväenpuolueen poliitikot Luokka:Yhdistyneen kuningaskunnan alahuoneen jäsenet Luokka:Yhdistyneen kuningaskunnan ministerit Luokka:Vuonna 1925 syntyneet Luokka:Vuonna 2014 kuolleet
Lyhytpyrstökorppi

Lyhytpyrstökorppi (Corvus rhipidurus) on variksen kokoinen eteläinen varislintu. == Koko ja ulkonäkö == Linnun pituus on noin 47 cm, siipien kärkiväli 102–121 cm ja paino 330–705 g. Täysin musta pieni korppi, jolla on lyhyt tasapäinen pyrstön töpö ja korppiin verrattuna lyhyet siivet. Kooltaan se on variksen kokoinen. Maassa se liikkuu kävellen, ottaen aina välillä hyppyaskeleita siipiä räpytellen. Lennossa se kaartelee mielellään ja esittelee parvessa taitolentoa. Äänet ovat korkeampia kuin yleensä Corvusten, muistuttaen lokkien ääniä. Sukupuolet ovat samanvärisiä ja nuori lintu muistuttaa aikuista höyhenpuvultaan.Perrins, C. M. (toim.) 1994: Handbook of the Birds of Europe, the Middle East and North Africa. Vol. VIII. – Oxford University Press. Hong Kong. ISBN 0-19-854679-3 == Esiintyminen == Alalaji rhipidurus esiintyy Afrikassa päiväntasaajan pohjoispuolella Sahelin alueella suunnilleen Nigeristä lännessä Egyptin eteläosiin ja Keniaan. Alalaji stanleyi esiintyy Siinain niemimaalla, Levantissa ja Arabian niemimaalla. Lajin kanta on elinvoimainen. Sitä ei ole tavattu Suomessa. == Elinympäristö == Kuivat, kallioiset avomaat ja autiomaat. == Lisääntyminen == Pesä on löyhästi oksista, ruohoista ja juurista koottu rakennelma kalliojyrkänteen hyllyllä, harvemmin rakennuksessa ja hyvin harvoin puussa. Pesii ilmeisesti vain kerran kaudessa. Munia on 2–6, tavallisesti 3–4. Muna painaa keskimäärin 21,8 g. Haudonta-aika on 18–20 päivää. Poikaset ovat lentokykyisiä 5–6 viikon ikäisinä. Harakkakäki loisii toisinaan Somaliassa lyhytpyrstökorpin pesään. == Ravinto == Etsii ravintonsa maasta. Se on hyvin tavallinen asutusten reunoilla syöden jätteitä, ruuantähteitä ja raatoja. Syö myös selkärangattomia, marjoja ja hedelmiä sekä karjanlannasta etsimiään viljanjyviä. == Lähteet == Luokka:Varikset
Keltainen daavidintähti

Keltainen daavidintähti oli kangasmerkki, jonka juutalaisten täytyi ommella päällysvaatteisiinsa, jotta heidät pystyttiin erottamaan julkisesti juutalaisiksi. Merkin käyttö on yleensä liittynyt juutalaisvastaisuuteen tai pääväestöä suosivaan lainsäädäntöön. Joissakin kristityissä ja islamilaisissa valtioissa oli tapana määrätä lakeja erottamaan vähemmistöuskontojen jäsenet valtauskonnon jäsenistä ulkoisilla merkeillä, kuten hatuilla, nauhoilla ja muilla vaatekappaleilla. Ensimmäiset todisteet erottelevista vaatemerkeistä löytyvät 600–700-lukujen Irakista ja Syyriasta. Keltaista daavidintähteä käytettiin merkitsemään juutalaiset keskiajalla, ja se otettiin uudelleen käyttöön 1930-luvulla natsi-Saksassa.About.com: The Yellow Star Luettu 1.1.2007 ==Natsi-Saksan merkit== Saksan kansallissosialistinen työväenpuolue nousi valtaan 1933, mutta he eivät ottaneet juutalaisten ulkoista merkitsemistä käyttöön heti. Ensimmäinen maininta keltaisista merkeistä natsiajalta on saksanjuutalaisen sionistijohtajan Robert Weltschin käsialaa. Keväällä 1933 natsit boikotoivat juutalaisten kauppoja ja maalasivat niiden tunnistamiseksi ikkunoihin keltaisia daavidintähtiä. Reaktiona Weltsch kirjoitti tuolloin artikkelin Kantakaa keltaista merkkiä ylpeydellä. Vielä tuolloin natsijohtajat eivät olleet edes keskustelleen merkkien käytöstä. SS- kenraali Reinhard Heydrich suositteli merkin käyttöönottoa kristalliyön jälkeen 1938. Saksan hyökättyä Puolaan valloitetuilla alueilla otettiin käyttöön myös muita merkkejä. Puolan kenraalikuvernementissa juutalaisten täytyi pitää valkoista hihanauhaa, jossa oli sininen daavidintähti. Reinhard Heydrichin 1. syyskuuta 1941 antaman määräyksen mukaan kaikkien valtakunnan alueiden ja Böömin ja Määrin protektoraatissa olevien yli kuusivuotiaiden juutalaisten tuli pitää keltaista daavidintähteä rinnassa vasemmalla puolen ja myös selässä. Merkissä täytyi lukea sana Jude, joka tarkoitti juutalaista saksaksi. Käytäntö levisi myös valloitetuille alueille, joissa käytettiin paikalliskielistä versiota, Alankomaissa tähdessä luki Jood ja Ranskassa puolestaan Juif. Keltaisesta tähdestä kehitettiin myös kyyninen sanaleikki. Pour le Mérite (”Ansioista”) oli arvostetuin saksalainen kunniamerkki. Keltaiselle tähdelle annettiin puolestaan nimitys Pour le Sémite (”Juutalaisuudesta”).Snyder: s.272 ==Lue myös== * Holokausti * Vankitunnukset natsien keskitysleireillä ==Lähteet== * ===Viitteet=== == Aiheesta muualla == * Keltainen daavidintähti - Yad Vashem Luokka:Antisemitismi Luokka:Holokausti
Rilluttele yö

20 suosikkia – Rilluttele yö on Solistiyhtye Suomen kokoelma-albumi, joka julkaistiin vuonna 1996. Levy on osa 20 suosikkia -kokoelmalevysarjaa. == Kappaleet == # # # # # # # # # # # # # # # # # # # # == Lähteet == Luokka:Vuoden 1996 kokoelma-albumit Luokka:Suomalaiset iskelmäalbumit
Schrei

Schrei () on Tokio Hotel -yhtyeen ensimmäinen albumi. Se julkaistiin vuonna 2005. Albumi nousi Suomen virallisen listan sijalle 38. == Kappaleet == # # # # # # # # # # # # == Lähteet == Luokka:Vuoden 2005 esikoisalbumit Luokka:Tokio Hotelin albumit
Kaksi kolpakkoa, neiti

20 suosikkia – Kaksi kolpakkoa, neiti on Solistiyhtye Suomen kokoelma-albumi, joka julkaistiin vuonna 2001. Levy on SS:ltä toinen ja viimeinen osa 20 suosikkia -kokoelmalevysarjassa. == Kappaleet == # # # # # # # # # # # # # # # # # # # # == Lähteet == == Aiheesta muualla == * Kaksi kolpakkoa, neiti discogs.com -sivustolla Luokka:Vuoden 2001 kokoelma-albumit Luokka:Suomalaiset iskelmäalbumit
Rebecca Gayheart

Rebecca Gayheart (s. 12. elokuuta 1971 Hazard, Kentucky) on yhdysvaltalainen näyttelijä ja malli. Hän aloitti uransa teinimallina 1980-luvulla ja myöhemmin hän esiintyi Brett Ratnerin lyhytelokuvissa. Hän oli pitkässä parisuhteessa Ratnerin kanssa. Gayheartilla on ollut lukuisia televisiorooleja, muun muassa sarjoissa Loving (1992–1993), Maa 2 (1994–1995), Beverly Hills 90210 (1995) ja Kadotettu (2006). Hänen elokuviensa joukossa ovat Ei mitään menetettävää (1997), Urban Legend – kauhutarinoita (1998), Jawbreaker – makea kuolema (1999), Hämärästä aamunkoittoon 3 (2000) ja Once Upon a Time in Hollywood (2019). Gayheart sai 27. marraskuuta 2001 kolmen vuoden ehdollisen vankeusrangaistuksen törmättyään 13. kesäkuuta autollaan yhdeksänvuotiaaseen poikaan, joka menehtyi vammoihinsa. Hän oli naimissa näyttelijä Eric Danen kanssa vuosina 2004–2018. Heillä on kaksi yhteistä lasta. == Lähteet == == Aiheesta muualla == * * Luokka:Yhdysvaltalaiset näyttelijät Luokka:Vuonna 1971 syntyneet Luokka:Amerikansaksalaiset Luokka:Amerikanirlantilaiset Luokka:Amerikanenglantilaiset Luokka:Amerikanskotlantilaiset Luokka:Elävät henkilöt
Miljoona hikistä kilometriä

Miljoona hikistä kilometriä on suomalaisen laulajan Jukka Kuoppamäen vuoden 1976 jälkipuoliskolla julkaistu albumi. Se oli Kuoppamäen jäähyväislevy suomalaisille ennen kuin hän muutti Länsi-Saksaan opiskelemaan teologiaa. Miljoona hikistä kilometriä erosi tuotannoltaan edellisestä Päng päng -albumista, kappaleiden ollessa sovitukseltaan pienimuotoisempia ja aihepiiriltään syvällisempiä. Osa albumista äänitettiin totuttuun tapaan Lahden Microvox-studiossa, mutta lisäksi osa nauhoitettiin Martin Brushanen pyörittämässä Studio Brushanessa Helsingissä. Microvoxin tavoin myös Studio Brushane pystyi kilpailemaan hinnoilla muita, suurempia studioita vastaan. Microvoxin se puolestaan päihitti teknisesti korkeatasoisemmalla äänityslaitteistollaan. Kuoppamäen levy-yhtiö Satsanga Records ryhtyikin käyttämään yhä etenevissä määrin Studio Brushanen palveluita Microvoxin rinnalla. Pääasiallisena sovittajana albumilla toimi Pentti Lasanen, joka sovitti puolet levyn kappaleista. Kuoppamäki itse sovitti niistä kolme ja Jörgen Petersen yhden. Uusina yhteistyökumppaneina tulivat mukaan Matti ja Pirjo Bergström, jotka vastasivat yhdessä kahden kappaleen sovituksesta. Albumin päätösraita ”Valon liekki” on kappale, jonka Kuoppamäki lauloi keskustelussa henkilön kanssa, joka ehdotti hänelle lähtöä Länsi-Saksaan opiskelemaan teologiaa. Singlenä julkaistiin nimikappale ”Miljoona hikistä kilometriä” B-puolenaan ”Pieni poikasein”. ==Kappaleet== * Sävellykset ja sanoitukset: Jukka Kuoppamäki A-puoli # # # # # # B-puoli # * # # # # # == Singlet == == Lähteet == Luokka:Jukka Kuoppamäen albumit Luokka:Vuoden 1976 albumit Luokka:Satsanga Recordsin albumit
IRonica

iRonica on vuonna 1999 Kalajoella perustettu suomalainen metalliyhtye. Poko Rekords julkaisi yhtyeen ensimmäisen studioalbumin lokakuussa 2007. == Kokoonpano == * Elina Iron – laulu * Ville "Nepal" Palin – kitara * Jani Paavola – bassokitara * Aki Herrala – rummut * Jukka "Joey King/Kuningas" Rajala – kosketinsoittimet == Diskografia == ;Studioalbumit * * EP:t * ;Demot * * * * ;Singlet * * == Musiikkivideot == * Make Me Whole Again == Aiheesta muualla == * Virallinen kotisivu * Luokka:Suomalaiset metalliyhtyeet
Cy Young

Denton True ”Cy” Young (29. maaliskuuta 1867 Gilmore, Ohio – 4. marraskuuta 1955 Newcomerstown, Ohio) oli yhdysvaltalainen baseballpelaaja. Hän pelasi syöttäjänä viidessä eri Major League -joukkueessa vuosina 1890–1911. Hän teki uransa aikana useita ennätyksiä, joista osa on kestänyt yli vuosisadan. Young lopetti uransa 511 voitetun ottelun jälkeen. Young valittiin Baseball Hall of Fameen vuonna 1937. Suurimman voitettujen otteluiden määrän lisäksi Young pitää hallussaan ennätystä syötettyjen sisävuorojen määrässä (7 355), aloitettujen otteluiden määrässä (815) ja kokonaan syötettyjen otteluiden määrässä (749). Uransa aikana hän hävisi 316 ottelua, joka sekin on MLB:n ennätys. Vuonna 1999, 88 vuotta viimeisen ottelunsa ja 44 vuotta kuolemansa jälkeen, Young äänestettiin The Sporting News -viikkolehden kyselyssä kaikkien aikojen 14. parhaaksi pelaajaksi. Samana vuonna fanit valitsivat Youngin MLB:n vuosisadan joukkueeseen. == Cy Young -palkinto == Kunnianosoituksena Youngille Major League Baseball perusti vuosittain jaettavan Cy Young -palkinnon, joka annetaan molempien liigojen parhaalle syöttäjälle. == Lähteet == == Aiheesta muualla == Luokka:Yhdysvaltalaiset baseballpelaajat Luokka:Vuonna 1867 syntyneet Luokka:Vuonna 1955 kuolleet
Raoul Bott

Raoul Bott (24. syyskuuta 1923 – 20. joulukuuta 2005)Raoul Bott oli Yhdysvalloissa uransa luonut matemaatikko. Hän syntyi Budapestissa, kasvoi Slovakiassa ja palveli toisessa maailmansodassa Kanadan armeijassa. Bott opiskeli Montrealin McGill-yliopistossa ja Pittsburghin Carnegie Mellon -yliopistossa. Hän pääsi opettajaksi Michiganin yliopistoon Ann Arboriin ja toimi vuosina 1959–1999 Harvardin yliopiston professorina. Hän oli Yhdysvaltain kansalainen 1950-luvulta saakka. Bottille myönnettiin National Medal of Science vuonna 1987 sekä Wolfin palkinto vuonna 2000, ja hän oli Royal Societyn ulkomaalaisjäsen. Hän kuoli keuhkosyöpään Kaliforniassa 82 vuoden ikäisenä. == Lähteet == Luokka:Yhdysvaltalaiset matemaatikot Luokka:Wolfin matematiikan palkinnon saajat Luokka:Ranskan tiedeakatemian jäsenet Luokka:Royal Societyn ulkomaiset jäsenet Luokka:Vuonna 1923 syntyneet Luokka:Vuonna 2005 kuolleet
Millennium Monsterwork 2000

Millennium Monsterwork 2000 on Fantômasin ja Melvinsin yhteinen livealbumi, jonka Ipecac Recordings julkaisi vuonna 2002. Se nauhoitettiin Slim'sissä, San Franciscossa, Kaliforniassa 31. joulukuuta vuonna 2000. ==Kappaleet== # "Good Morning Slaves" ("Page 27", Patton) – 1:47 # "Night Goat" (Melvins) – 5:05 # "The Omen (Ave Satani)" (Jerry Goldsmith) – 1:58 # "Cholo Charlie" ("Page 3", Patton) – 1:03 # "White Men Are The Vermin Of The Earth" – 1:01 # "Terpulative Guns & Drugs" ("Page 28", Patton) – 2:45 # "Ol' Black Stooges" (Crover/Osborne) – 2:33 # "Ripping Chicken Meat" ("Page 1", Patton) – 1:51 # "The Bit" (Crover) – 5:55 # "Musthing With The Phunts" ("Page 29", Patton) – 1:00 # "Me And The Flamer" ("Page 14", Patton) – 4:03 # "She's A Puker" ("Page 6", Patton) – 1:08 # "The Turkey Doctor" ("Page 10", Patton) – 1:05 # "Hooch" (Melvins) – 1:12 # "Mombius Hibachi" (Melvins) – 1:30 # "Liquorton Gooksburg" ("Page 23", Patton) – 0:46 # "Skin Horse" (Osborne) – 3:35 # "Cape Fear" (Bernard Herrmann) – 1:51 ==Arvostelut== *All Music Guide: ==Tekijät== *Dale Crover – rumpusetti, laulu (Melvins) *Trevor Dunn – basso (Fantômas) *King Buzzo – kitara, laulu (Fantômas ja Melvins) *Dave Lombardo – rumpusetti (Fantômas) *Mike Patton – laulu, samplet (Fantômas) *Kevin Rutmanis – basso (Melvins) *David Scott Stone – kitara (Melvins) *Vince DeFranco – tuottaja *Vinny Palese – nauhoitus *Mackie Osborne – kansi- ja välilehtitaide == Aiheesta muualla == * * Luokka:Vuoden 2002 konserttitallenteet Luokka:Fantômasin albumit
Covasna (piirikunta)

Covasna () on piirikunta Romanian Transilvaniassa. Piirikunnan pääkaupunki on Sfântu Gheorghe. Sen pinta-ala on 3 710 km² ja siellä on noin 208 603 asukasta (vuonna 2014). == Maantiede == Piirikunnan pinta-ala on yhteensä 3 710 km². Suurin osa pinta-alasta koostuu Karpaattien vuoristosta. Alueen läpi virtaa Oltjoki. Covasnan piirikunta rajautuu idässä Vrancean ja Bacăun piirikuntiin, lännessä Braşovin piirikuntaan, pohjoisessa Harghitan piirikuntaan ja etelässä Buzăun piirikuntaan. == Kaupungit ja kunnat == === Kaupungit === * Sfântu Gheorghe * Târgu Secuiesc * Covasna * Baraolt * Întorsura Buzăului === Kunnat === *Aita Mare *Arcuș *Barcani *Bățani *Belin *Bixad *Bodoc *Boroșneu Mare *Brăduț *Brateș *Brețcu *Catalina *Cernat *Chichiș *Comandău *Dalnic *Dobârlău *Estelnic *Ghelința *Ghidfalău *Hăghig *Ilieni *Lemnia *Malnaș *Mereni *Micfalău *Moacșa *Ojdula *Ozun *Poian *Reci *Sânzieni *Sita Buzăului *Turia *Vâlcele *Valea Crișului *Valea Mare *Vârghiș *Zăbala *Zagon == Väestö == Vuoden 2011 väestönlaskennan mukaan piirikunnassa oli 206 261 asukasta ja sen väestötiheys oli 55,6 asukasta neliökilometrillä. Piirikunnan asukkaista unkarilaisia on 73,79 %, romanialaisia 23,28 % ja romaneja 2,68 %.National Institute of Statistics, "Populaţia după etnie" Piirikunnassa on toiseksi eniten unkarilaista alkuperää olevia asukkaita Romaniassa (székelyt). Vuosi Piirikunnan väestönkasvuNational Institute of Statistics, "Populaţia la recensămintele din anii 1948, 1956, 1966, 1977, 1992 şi 2002" 1948 157 166 1956 172 509 1966 176 858 1977 199 017 1992 233 256 2002 222 449 2004 223 878 2011 206 261 == Lähteet == == Aiheesta muualla == * Piirikunnan viralliset internetsivut Luokka:Romanian piirikunnat
Prahova (piirikunta)

Prahova on piirikunta Romanian Munteniassa. Piirikunnan pääkaupunki on Ploiești. Sen pinta-ala on 4 716 km² ja siellä on noin 752 322 asukasta (vuonna 2014). == Maantiede == Piirikunnan pinta-ala on yhteensä 4 716 km². Vuoristoisen alueen lävitse virtaa Prahovajoki. Prahovan piirikunta rajautuu idässä Buzăun piirikuntaan, lännessä Dâmbovițan piirikuntaan, pohjoisessa Braşovin piirikuntaan sekä etelässä Ialomiţan ja Ilfovin piirikuntiin. == Kaupungit ja kunnat == === Kaupungit === * Ploiești * Câmpina * Azuga * Băicoi * Boldești-Scăeni * Breaza * Bușteni * Comarnic * Mizil * Plopeni * Sinaia * Slǎnic * Urlați * Vălenii de Munte === Kunnat === *Adunați *Albești-Paleologu *Aluniș *Apostolache *Ariceștii Rahtivani *Ariceștii Zeletin *Baba Ana *Balta Doamnei *Bălțești *Bănești *Bărcănești *Bătrâni *Berceni *Bertea *Blejoi *Boldești-Grădiștea *Brazi *Brebu *Bucov *Călugăreni *Cărbunești *Ceptura *Cerașu *Chiojdeanca *Ciorani *Cocorăștii Mislii *Cocorăștii Colț *Colceag *Cornu *Cosminele *Drăgănești *Drajna *Dumbrava *Dumbrăvești *Filipeștii de Pădure *Filipeștii de Târg *Fântânele *Florești *Fulga *Gherghița *Gorgota *Gornet *Gornet-Cricov *Gura Vadului *Gura Vitioarei *Iordăcheanu *Izvoarele *Jugureni *Lapoș *Lipănești *Măgurele *Măgureni *Măneciu *Mănești *Olari *Păcureți *Păulești *Plopu *Podenii Noi *Poiana Câmpina *Poienarii Burchii *Posești *Predeal-Sărari *Provița de Jos *Provița de Sus *Puchenii Mari *Râfov *Salcia *Sălciile *Scorțeni *Secăria *Sângeru *Șirna *Șoimari *Șotrile *Starchiojd *Ștefești *Surani *Talea *Tătaru *Teișani *Telega *Tinosu *Târgșoru Vechi *Tomșani *Vadu Săpat *Valea Călugărească *Valea Doftanei *Vărbilău *Vâlcănești == Väestö == Vuoden 2011 väestönlaskennan mukaan piirikunnassa oli 735 903 asukasta ja sen väestötiheys oli 156,04 asukasta neliökilometrillä. Se oli siten Romanian väkirikkain piirikunta. Piirikunnan asukkaista romanialaisia on 97,74 %,National Institute of Statistics, "Populaţia după etnie" loput muiden muassa romaneja. Vuosi Piirikunnan väestönkasvuNational Institute of Statistics, "Populaţia la recensămintele din anii 1948, 1956, 1966, 1977, 1992 şi 2002" 1948 557 776 1956 623 817 1966 701 057 1977 817 168 1992 874 349 2002 829 945 2011 735 903 == Katso myös == * Luettelo Valakian hallitsijoista == Lähteet == == Aiheesta muualla == * Piirikunnan viralliset internetsivut Luokka:Romanian piirikunnat
Iași (piirikunta)

Iași on piirikunta Romanian Moldaviassa. Piirikunnan pääkaupunki on Iași. Sen pinta-ala on 5 476 km² ja siellä on noin 780 948 asukasta (vuonna 2014). == Maantiede == Piirikunnan pinta-ala on yhteensä 5 476 km². Sen alue sijaitsee Siret- ja Prutjokien välissä. Iașin piirikunta rajautuu idässä Moldovan tasavallan Făleștin, Unghenin, Nisporenin ja Hînceștin piireihin, lännessä Neamţin piirikuntaan, pohjoisessa Botoşanin ja Suceavan piirikuntiin sekä etelässä Vasluin piirikuntaan. == Kaupungit ja kunnat == === Kaupungit === * Iași * Pașcani * Târgu Frumos * Hârlău * Podu Iloaiei === Kunnat === *Alexandru Ioan Cuza *Andrieșeni *Aroneanu *Bălțați *Bârnova *Belcești *Bivolari *Bosia *Brăești *Balș *Butea *Ceplenița *Ciortești *Ciurea *Coarnele Caprei *Comarna *Costești *Costuleni *Cotnari *Cozmești *Cristești *Cucuteni *Dagâța *Deleni *Dobrovăț *Dolhești *Drăgușeni *Dumești *Erbiceni *Fântânele *Focuri *Golăiești *Gorban *Grajduri *Gropnița *Grozești *Hălăucești *Harmanești *Heleșteni *Holboca *Horlești *Ion Neculce *Ipatele *Lespezi *Lețcani *Lungani *Mădârjac *Mircești *Mironeasa *Miroslava *Miroslovești *Mogoșești-Siret *Mogoșești-Iași *Moșna *Moțca *Movileni *Oțeleni *Plugari *Popești *Popricani *Prisăcani *Probota *Răchiteni *Răducăneni *Românești *Roșcani *Ruginoasa *Scânteia *Scheia *Schitu Duca *Scobinți *Sinești *Șipote *Sirețel *Stolniceni-Prăjescu *Strunga *Tansa *Tătăruși *Țibana *Țibănești *Țigănași *Todirești *Tomești *Trifești *Țuțora *Valea Lupului *Valea Seacă *Vânători *Victoria *Vlădeni *Voinești == Väestö == Vuoden 2011 väestönlaskennan mukaan piirikunnassa oli 723 553 asukasta ja sen väestötiheys oli 150 asukasta neliökilometrillä.http://www.insse.ro/cms/rw/resource/populatia%20la%201%20iulie.htm?download=true Piirikunnan asukkaista romanialaisia on 98,1 %, romaneja 1,2 %, lipovaneja 0,4 % ja muita 0,3 %.National Institute of Statistics, "Populaţia după etnie" Vuosi Piirikunnan väestönkasvuNational Institute of Statistics, "Populaţia la recensămintele din anii 1948, 1956, 1966, 1977, 1992 şi 2002" 1948 431 586 1956 516 635 1966 619 027 1977 729 243 1992 811 342 2002 816 910 2007 825 100 2011 723 553 == Lähteet == == Aiheesta muualla == * Piirikunnan viralliset internetsivut Luokka:Romanian piirikunnat
Suomiart

Suomiart on ruotsinsuomalaisten kuvataiteilijoiden yhdistys. Valtakunnallinen ruotsalainen yhdistys on perustettu vuonna 1977. Suomiartin tarkoituksena on luoda ja kehittää suomalaista kulttuuria Ruotsissa järjestämällä taidenäyttelyjä, kursseja, matkoja ja muita kulttuuritapahtumia. Yhdistyksellä on myös kansainvälistä toimintaa. ==Suomiartin vuoden taiteilija== Suomiart järjestää vuosittain Vuoden taiteilija -kilpailun ruotsinsuomalaisille ja suomalaisille asuville kuvataiteilijoille. Vuodesta 2006 lähtien voittajan on valinnut jury. * 2019 Pekka Sarnus Sveriges Radio Finska: Ystadilainen Pekka Sarnus on vuoden ruotsinsuomalainen taiteilija 2021-02-06 * 2017 Carina SöderströmSVT NYHETER / UUTISET: Carina Söderströmista vuoden taiteilija 2017-11-18. * 2015 Titti Hammerling, yleisön suosikki Nanna Ståhle * 2013 Linn Henriksson Strååt, vuoden nuori taiteilija Markus Laakkonen * 2012 Karin Wallin, vuoden nuori taiteilija Anna Julkunen * 2011 Riitta Vainionpää, vuoden nuori Virva Hinnemo * 2010 Helena Piippo Larsson, vuoden nuori taiteilija Anton Wiraeus * 2009 Thelma Aulio-Paananen * 2008 Mette Muhli * 2007 Anne Persson Lucenius * 2006 Niklas Mulari * 2005 Kaarina Manninen * 2004 Aila Manni-Snickars ==Lähteet== == Aiheesta muualla == * Suomiartin verkkosivut Luokka:Taiteilijaseurat Luokka:Ruotsalaiset järjestöt
Caraș-Severin

Caraș-Severin () on piirikunta Romanian Baanaatin historiallisella alueella. Caraș-Severinin piirikunnan pääkaupunki on Reșița. Sen pinta-ala on 8 520 km² ja siellä on noin 288 925 asukasta (vuonna 2014). == Maantiede == Piirikunnan pinta-ala on 8 514 km², mikä tekee siitä Romanian kolmanneksi suurimman piirikunnan Timişin ja Suceavan piirikuntien jälkeen. Tonava virtaa Romanian puolelle piirikunnan alueella Rautaportin kautta. Alueen pinta-alasta 67 % on Karpaattien peittämää. Caraș-Severinin piirikunta rajautuu idässä Hunedoaran ja Gorjin piirikuntiin, pohjoisessa Timişin piirikuntaan, kaakossa Mehedinţin piirikuntaan ja lounaassa Serbiaan. == Piirikunnan kaupungit ja kunnat == === Kaupungit === *Reșița *Caransebeș *Anina *Băile Herculane *Bocșa *Moldova Nouă *Oravița *Oțelu-Roșu === Kunnat === *Armeniș *Bănia *Băuțar *Berliște *Berzasca *Berzovia *Bolvașnița *Bozovici *Brebu *Brebu Nou *Buchin *Bucoșnița *Carașova *Cărbunari *Ciclova Română *Ciuchici *Ciudanovița *Constantin Daicoviciu *Copăcele *Cornea *Cornereva *Coronini *Dalboșeț *Doclin *Dognecea *Domașnea *Eftimie Murgu *Ezeriș *Fârliug *Forotic *Gârnic *Glimboca *Goruia *Grădinari *Iablanița *Lăpușnicel *Lăpușnicu Mare *Luncavița *Lupac *Marga *Măureni *Mehadia *Mehadica *Naidăș *Obreja *Ocna de Fier *Păltiniș *Pojejena *Prigor *Răcășdia *Ramna *Rusca Montană *Sacu *Sasca Montană *Sichevița *Slatina-Timiș *Socol *Șopotu Nou *Târnova *Teregova *Ticvaniu Mare *Topleț *Turnu Ruieni *Văliug *Vărădia *Vermeș *Vrani *Zăvoi *Zorlențu Mare == Väestö == Vuoden 2011 väestönlaskennan mukaan piirikunnassa oli 274 277 asukasta ja sen väestötiheys oli 39 asukasta neliökilometrillä. Piirikunnan asukkaista romanialaisia on 88,24 %, romaneja 2,37 %, saksalaisia 1,84 %, kroaatteja 1,82 % ja unkarilaisia 1,74 %.National Institute of Statistics, "Populaţia după etnie" Vuosi Piirikunnan väestönkasvuNational Institute of Statistics, "Populaţia la recensămintele din anii 1948, 1956, 1966, 1977, 1992 şi 2002" 1948 302 254 1956 327 787 1966 358 726 1977 385 577 1992 376 347 2002 333 219 2011 274 277 == Lähteet == == Aiheesta muualla == * Piirikunnan viralliset internetsivut Luokka:Romanian piirikunnat
Ialomița (piirikunta)

Ialomița on piirikunta Romanian Munteniassa. Piirikunnan pääkaupunki on Slobozia. Sen pinta-ala on 4 453 km² ja siellä on noin 269 251 asukasta (vuonna 2014). == Maantiede == Piirikunnan pinta-ala on yhteensä 4 453 km². Alueen läpi virtaavat Tonava- ja Ialomițajoet. Ialomițan piirikunta rajautuu idässä Constanţan piirikuntaan, lännessä Ilfovin piirikuntaan, pohjoisessa Brăilan, Buzăun ja Prahovan piirikuntiin sekä etelässä Călăraşin piirikuntaan. == Kaupungit ja kunnat == === Kaupungit === * Slobozia * Fetești * Urziceni * Amara * Căzănești * Fierbinți-Târg * Țăndărei === Kunnat === *Adâncata *Albești *Alexeni *Andrășești *Armășești *Axintele *Balaciu *Bărbulești *Bărcănești *Borănești *Bordușani *Brazii *Bucu *Buești *Căzănești *Ciocârlia *Ciochina *Ciulnița *Cocora *Cosâmbești *Coșereni *Crăsanii de Sus *Crăsanii de Jos *Drăgoești *Dridu *Făcăeni *Gârbovi *Gheorghe Doja *Gheorghe Lazăr *Giurgeni *Grindu *Grivița *Gura Ialomiței *Ion Roată *Jilavele *Maia *Malu *Manasia *Mărculești *Mihail Kogălniceanu *Miloșești *Moldoveni *Movila *Movilița *Munteni-Buzău *Ograda *Orboiești *Perieți *Platonești *Reviga *Roșiori *Sălcioara *Sărățeni *Săveni *Scânteia *Sfântu Gheorghe *Sinești *Sintești *Stelnica *Sudiți *Traian *Valea Ciorii *Valea Măcrișului *Vlădeni == Väestö == Vuoden 2011 väestönlaskennan mukaan piirikunnassa oli 258 669 asukasta ja sen väestötiheys oli 67 asukasta neliökilometrillä. Piirikunnan asukkaista romanialaisia on 95,6 %, romaneja 4,1 %.National Institute of Statistics, "Populaţia după etnie" Vuosi Piirikunnan väestönkasvuNational Institute of Statistics, "Populaţia la recensămintele din anii 1948, 1956, 1966, 1977, 1992 şi 2002" 1948 244 750 1956 274 655 1966 291 373 1977 295 965 1992 306 145 2002 296 572 2011 258 669 == Katso myös == * Luettelo Valakian hallitsijoista == Lähteet == == Aiheesta muualla == * Piirikunnan viralliset internetsivut Luokka:Romanian piirikunnat
Satu Mare (piirikunta)

Satu Mare () on piirikunta Romanian Crișanan ja Maramureșin historiallisilla alueilla. Piirikunnan pääkaupunki on Satu Mare. Sen pinta-ala on 4 418 km² ja siellä on noin 340 986 asukasta (vuonna 2014). == Maantiede == Piirikunnan pinta-ala on yhteensä 4 418 km². 17 prosenttia pinta-alasta on Karpaattien vuoristoa. Satu Maren piirikunta rajautuu idässä Maramureşin piirikuntaan, etelässä Bihorin ja Sălajin piirikuntiin, lännessä Unkarin Szabolcs-Szatmár- Beregin lääniin sekä pohjoisessa Ukrainan Taka-Karpatian alueeseen. == Kaupungit ja kunnat == === Kaupungit === * Satu Mare * Carei * Ardud * Negrești-Oaș * Tășnad * Livada === Kunnat === * Acâș * Andrid * Apa * Bătarci * Beltiug * Berveni * Bixad * Bârsău * Bogdand * Botiz * Călinești-Oaș * Cămărzana * Cămin * Căpleni * Căuaș * Cehal * Certeze * Craidorolț * Crucișor * Culciu * Doba * Foieni * Gherța Mică * Halmeu * Hodod * Homoroade * Lazuri * Medieșu Aurit * Micula * Moftin * Odoreu * Orașu Nou * Păulești * Petrești * Racșa * Pir * Pișcolt * Pomi * Sanislău * Santău * Săcășeni * Săuca * Socond * Supur * Tarna Mare * Terebești * Tiream * Târșolț * Turț * Turulung * Urziceni * Valea Vinului * Vetiș * Viile Satu Mare * Vama == Väestö == Vuoden 2011 väestönlaskennan mukaan piirikunnan asukasluku oli 329 079 ja sen väestötiheys 74,48 asukasta neliökilometrillä.National Institute of Statistics, "Populaţia după etnie" Structura Etno-demografică a României Piirikunnan asukkaista romanialaisia on 57,73 %, unkarilaisia 34,5 %, romaneja 5,32 % ja saksalaisia 1,51 %. Vuosi Piirikunnan väestönkasvu 1880 Etnisiä tilastoja. (romaniaksi) 194 326 1890 216 158 1900 245 855 1920 262 937 1948National Institute of Statistics, "Populaţia la recensămintele din anii 1948, 1956, 1966, 1977, 1992 şi 2002" 312 672 1956 337 531 1966 359 393 1977 393 840 1992 400 789 2002 367 281 2004 371 759 2007 366 270 2011 329 079 == Lähteet == == Aiheesta muualla == * Piirikunnan viralliset internetsivut Luokka:Romanian piirikunnat
Sălaj

Sălaj ([səˈlaʒ] ) on piirikunta Romanian Crișanan ja Transilvanian historiallisilla alueilla. Piirikunnan pääkaupunki on Zalău. Sen pinta-ala on 3 864 km² ja siellä on noin 220 447 asukasta (vuonna 2014). Sălajin piirikunnan nähtävyyksiin kuuluu 77 vanhaa puukirkkoa. == Maantiede == Piirikunnan pinta-ala on yhteensä 3 864 km². Alueella virtaavat Someș-, Crasna-, Almaș-, Agrij- ja Barcăujoet. Sălajin piirikunta rajautuu lännessä Bihorin piirikuntaan, pohjoisessa Maramureșin ja Satu Maren piirikuntiin sekä etelässä ja idässä Clujin piirikuntaan. == Sălajin piirikunnan kaupungit ja kunnat == === Kaupungit === * Zalău * Cehu Silvaniei * Jibou * Șimleu Silvaniei === Kunnat === *Agrij *Almașu *Băbeni *Bălan *Bănișor *Benesat *Bobota *Bocșa *Boghiș *Buciumi *Camăr *Carastelec *Chieșd *Cizer *Coșeiu *Crasna *Creaca *Crișeni *Cristolț *Cuzăplac *Dobrin *Dragu *Fildu de Jos *Gâlgău *Gârbou *Halmășd *Hereclean *Hida *Horoatu Crasnei *Ileanda *Ip *Letca *Lozna *Măeriște *Marca *Meseșenii de Jos *Mirșid *Năpradea *Nușfalău *Pericei *Plopiș *Poiana Blenchii *Românași *Rus *Sălățig *Sâg *Sânmihaiu Almașului *Someș-Odorhei *Surduc *Șamșud *Sărmășag *Șimișna *Treznea *Ugrutiu *Valcău de Jos *Vârșolț *Zalha *Zauan *Zimbor === Kyliä === *Jac *Giurtelecu Șimleului == Väestö == Vuoden 2011 väestönlaskennan mukaan piirikunnassa oli 217 895 asukasta ja sen väestötiheys oli 56,39 asukasta neliökilometrillä. Piirikunnan asukkaista romanialaisia on 68,9 prosenttia, unkarilaisia 23,24 prosenttia ja romaneja 6,94 prosenttia.National Institute of Statistics, "Populaţia după etnie" Vuosi Piirikunnan väestönkasvuNational Institute of Statistics, "Populaţia la recensămintele din anii 1948, 1956, 1966, 1977, 1992 şi 2002" 1880 159 872 1900 193 996 1930 343 347 1948 262 580 1956 271 989 1966 263 103 1977 264 569 1989 268 776 1993 266 181 1998 258 717 2002 248 015 2008 242 854 2011 217 895 == Lähteet == == Aiheesta muualla == * Piirikunnan viralliset internetsivut Luokka:Romanian piirikunnat
Harghita (piirikunta)

Harghita () on piirikunta Romanian Transilvaniassa. Piirikunnan pääkaupunki on Miercurea Ciuc. Sen pinta-ala on 6 639 km² ja siellä on noin 310 336 asukasta (vuonna 2014). == Maantiede == Piirikunnan pinta-ala on yhteensä 6 639 km². Tuliperäisestä luonnostaan tunnetun alueen maisemaa hallitsevat Karpaatit. Alueen läpi virtaavat Mureș- ja Oltjoet. Harghitan piirikunta rajautuu idässä Neamţin ja Bacăun piirikuntiin, lännessä Mureşin piirikuntaan, pohjoisessa Suceavan piirikuntaan sekä etelässä Braşovin ja Covasnan piirikuntiin. == Kaupungit ja kunnat == === Kaupungit === * Miercurea Ciuc * Gheorgheni * Odorheiu Secuiesc * Toplița * Băile Tușnad * Bălan * Borsec * Cristuru Secuiesc * Vlăhița === Kunnat === * Atid * Avrămești * Bilbor * Brădești * Căpâlnița * Cârța * Ciceu * Ciucsângeorgiu * Ciumani * Corbu * Corund * Cozmeni * Dănești * Dârjiu * Dealu * Ditrău * Feliceni * Frumoasa * Gălăutaș * Joseni * Lăzarea * Leliceni * Lueta * Lunca de Jos * Lunca de Sus * Lupeni * Mădăraș * Mărtiniș * Merești * Mihăileni * Mugeni * Ocland * Păuleni-Ciuc * Plăieșii de Jos * Porumbenii * Praid * Racu * Remetea * Săcel * Sâncrăieni * Sândominic * Sânmartin * Sânsimion * Sântimbru * Sărmaș * Satu Mare * Secuieni * Siculeni * Șimonești * Subcetate * Suseni * Tomești * Tulgheș * Tușnad * Ulieș * Vărșag * Voșlăbeni * Zetea == Väestö == Vuoden 2011 väestönlaskennan mukaan piirikunnassa oli 304 969 asukastaNational Institute of Statistics, ja sen väestötiheys oli 46 asukasta neliökilometrillä. Piirikunnan asukkaista unkarilaisia on 84,8 %, romanialaisia 13,2 % ja romaneja ja muita 2 %.National Institute of Statistics, "Populaţia după etnie" ("Population by ethnicity") Piirikunnassa asuu eniten Romanian unkarilaisia koko maassa. Vuosi Piirikunnan väestönkasvuNational Institute of Statistics, "Populaţia la recensămintele din anii 1948, 1956, 1966, 1977, 1992 şi 2002" 1930 250 194 1948 258 495 1956 273 964 1966 282 392 1977 326 310 1992 348 335 2002 326 222 2011 304 969 == Lähteet == == Aiheesta muualla == * Piirikunnan viralliset internetsivut Luokka:Romanian piirikunnat
Arad (piirikunta)

Arad on piirikunta Romanian Crișanassa. Piirikunnan pääkaupunki on Arad. Sen pinta-ala on 7 754 km² ja siellä on noin 427 974 asukasta (vuonna 2014). == Maantiede == Piirikunnan pinta-ala on 7,754 km², yhteensä 3,6 % Romanian pinta-alasta. Piirikunnassa virtaa kaksi jokea sekä useita niiden sivujokia: Mureṣ (sekä sen sivujoet Valea Corbeṣti, Troaṣ, Bârzava, Milova ja Cladova) ja Criṣul Alb (sekä sen sivujoet Hălmăgel, Leuci, Tăcășele, Cremenoasa, Zimbru, Valea Deznei, Valea Monesei, Tălagiu, Honțisor, Chisindia ja Cigher). Aradin piirikunta rajautuu idässä Alban ja Hundedoaran piirikuntiin, etelässä Timişin piirikuntaan, pohjoisessa Bihorin piirikuntaan ja lännessä Unkarin Békésin ja Csongrádin lääneihin. == Kaupungit ja kunnat == ===Kaupungit=== * Arad * Chișineu-Criș * Curtici * Ineu * Lipova * Nădlac * Pâncota * Pecica * Sântana * Sebiș ===Kunnat=== *Almaș *Apateu *Archiș *Bata *Bârsa *Bârzava *Beliu *Birchiș *Bocsig *Brazii *Buteni *Cărand *Cermei *Chisindia *Conop *Covăsânț *Craiva *Dezna *Dieci *Dorobanți *Fântânele *Felnac *Frumușeni *Ghioroc *Grăniceri *Gurahonț *Hălmagiu *Hălmăgel *Hășmaș *Ignești *Iratoșu *Livada *Macea *Mișca *Moneasa *Olari *Păuliș *Peregu Mare *Petriș *Pilu *Pleșcuța *Săvârșin *Secusigiu *Seleuș *Semlac *Sintea Mare *Socodor *Șagu *Șeitin *Șepreuș *Șicula *Șilindia *Șimand *Șiria *Șiștarovăț *Șofronea *Tauț *Târnova *Ususău *Vărădia de Mureș *Vârfurile *Vinga *Vladimirescu *Zăbrani *Zădăreni *Zărand *Zerind *Zimandu Nou == Väestö == Piirikunnan väestöstä romanialaisia on 83,8 %, unkarilaisia 9,0 % ja romaneja 4,0 %. Vuosi Piirikunnan väestönkasvuNational Institute of Statistics, "Populaţia la recensămintele din anii 1948, 1956, 1966, 1977, 1992, 2002 şi 2011" 1948 476,207 1956 475,620 1966 481,248 1977 512,020 1992 487,617 2002 461,791 2011 409,072 == Lähteet == == Aiheesta muualla== * Piirikunnan viralliset internetsivut Luokka:Romanian piirikunnat
Juan Luppi

Juan Luppi on argentiinalainen näyttelijä. Hänet tunnetaan roolistaan television draamasarjassa Serranon perhe. Luppin roolihahmo Matías ”Valdano” Herkovitz kuuluu Guillermo Serranon (Víctor Elías) parhaisiin ystäviin. Luppi on näytellyt myös televisiosarjassa Cambio de clase. == Aiheesta muualla == * Luokka:Argentiinalaiset näyttelijät Luokka:Syntymävuosi puuttuu Luokka:Elävät henkilöt